7

## REFERAT

**Møde i Aftagerpanelet for Religionsstudier**

**10. september 2014 kl. 17.30-18.30**

Emne: Møde i aftagerpanelet for Religionsstudier

Studienævn for Religionsstudier og undervisere på Religionsstudier var inviteret til at deltage

Dato og tidspunkt: Onsdag den 10. september 2014

Sted: Mødelokale Comenius, Syddansk Universitet

Deltagere: Tim Jensen (TJ), Henrik Juul (HJ), Lasse Jensby (LJ), Kirstine Munk (KM), Jens André Herbener, Mikael Rothstein, Lea Poulsen, Emil Uffe Tovborg Kristensen, Simon Klem Kannegaard, Pia Hansen, Karna Kjeldsen, Laura Feldt, Olav Hammer, Annika Høxbroe Poulsen, Louise Vinther Andersen

Afbud fra: Trine Fenger (TF), Ditte Ehrenreich (DE), Bente Clausen (BC), Mikael Aktor, Caroline Schaffalitzky de Muckadell, Karen Bek-Pedersen

Referent: Ingelise Nielsen

**Dagsorden:**

**1. TJ orienterer om nyt fra SDU:**

-Vi adskiller os fra flere andre studier ved Humaniora ved at tiltrække flere 1. prioritetsansøgere i år.

-Gennem vores intense faglige studiestartsuge, har vi forsøgt at styrke vores indsats for at motivere og ansvarliggøre de nye studerende. Vi vil ikke acceptere, at universitetet bliver opfattet som 4.g.

-I øjeblikket er der politisk fokus på dimensionering af uddannelserne og fremdriftsreformen.

- På kandidatuddannelse vil man indføre tværfaglige kurser og erhvervsparathedsfremmende kurser. KM: Det kan blive godt. Det er vigtigt for studerende at afprøve deres faglighed i mødet med andre, så de opdager, hvor deres kompetencer kan bruges. TJ: Vi kan måske ønske at kurserne indeholder et projektelement, således at der kan blive tilknyttet en religionsfaglig vejleder. Det er vigtigt at have aftagerpanelet med i processen, når disse nye kandidatfag skal udvikles.

**2. Originalsprog og de nye spor i studieordningen (Hvad er ønskeligt i fremtiden: 1) at få propædeutik indbygget fuldt i planer, så de studerende får et 7. semester, 2) at lave et særligt spor UDEN sprogkrav, 3) at begrænse antal sprog eller?):**

HJ: Aftagerpanelet ønsker stadig et særligt spor på religionsuddannelsen uden sprogkrav. TJ: Det er vanskeligt at udvikle de fag, som skulle indgå i et sådan spor, da der simpelthen ikke er ansat undervisere nok.

**3. Refleksioner på vores tidl. skrivelse om karriereveje:**

Et skema udarbejdet af Aftagerpanelet om karriereveje blev uddelt. Skemaet viser, hvordan religionsfaglige kompetencer kan bruges alment. Det er aftagerpanelets opfattelse, at en religionsfaglig uddannelse uden sprog, men med fokus på kultur, kan bruges i en bred vifte af erhverv, hvor der er brug for kompetencer som evnen til at analyse, vurdere, søge information og formidle, og hvor man har brug for kulturforståelse og projektledelse.

Det blev besluttet, at aftagerpanelet på sit næste møde vil se på, hvor religionsfaglige kompetencer kan bruges direkte på forskellige arbejdspladser.

**4. Karrieredag:**

Karrieredagen afholdes den 8. oktober.

KM: Kunne man også lave en mentorordning for religionsstuderende? Aftagerpanelet kunne f.eks. etablere en mentorbank, hvor man tilbyder sparring til interesserede studerende. Karna Kjeldsen: Der er en mentorordning ved Karrierecentret, den kunne medlemmer af Aftagerpanelet måske blive tilmeldt? FV: Karrierecentret fortæller om denne ordning på karrieredagen. Laura Feldt: Vi har nok alle mange forbindelser, så vi kunne nemt lave et katalog over kontakter til et mentor- eller praktikforløb. MR: Vi kunne lave caféaftener to gange i semestret, hvor de studerende på mere uformel måde kunne møde potentielle mentorer. TJ: Jeg modtager gerne navne og går videre med idéen.

**5. Nye medlemmer til Aftagerpanelet:**

HJ: Bente Clausen og Ditte Ehrenreich har meddelt, at de ønsker at udtræde af Aftagerpanelet, så vi skal finde nogle andre. Jens André Herbener: Kunne det være en idé at hente repræsentanter ind fra NGO, miljøorganisationer eller politiske organisationer? Aftagerpanelet diskuterede dette og var helt enige. Både TJ og MR kunne pege på flere kandidater, og panelet blev enige om, at navnene inden 14 dage skulle sendes til HJ. På næste møde vil aftagerpanelet drøfte de indkomne forslag, og HJ vil tage kontakt.

**6. Evt.**

Den formelle del af mødet afsluttedes kl. 18.30. Kl. 19.00 fortsatte mødet på uformel vis over en middag for alle deltagere.